แรงซื้อ “บลูชิพ” ดัน SET ปิดเช้าบวก 7 จุด จับตาบ่ายเก็งกำไรหุ้น “แลกการ์ด”
แรงซื้อ “บลูชิพ” ดัน SET ปิดเช้าบวก 7 จุด จับตาบ่ายเก็งกำไรหุ้น "แลกการ์ด" แนวโน้มตลาดช่วงบ่ายนี้ให้กรอบไว้ 1,628 -1,640 จุด 
แรงซื้อ “บลูชิพ” ดัน SET ปิดเช้าบวก 7 จุด จับตาบ่ายเก็งกำไรหุ้น "แลกการ์ด" แนวโน้มตลาดช่วงบ่ายนี้ให้กรอบไว้ 1,628 -1,640 จุด
26 พ.ค. 2565

นายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยเช้านี้ปรับขึ้นสะท้อนมุมมองเชิงบวกจากรายงานการประชุมธนาคารกลางสหรัฐ (เฟด) ที่ไม่ได้ออกมาแย่กว่าที่ตลาดเคยรับรู้ กรรมการเฟดส่วนใหญ่มองว่าเศรษฐกิจสหรัฐยังแข็งแกร่งไม่ได้แสดงโอกาสเข้าสู่ภาวะถดถอย และ ความเห็นกรรมการเฟดระบุว่ามีความเป็นไปได้ที่เฟดอาจชะลอการปรับขึ้นดอกเบี้ยในรอบเดือนก.ย.หากเงินเฟ้อลดความร้อนแรงลง
ทั้งหมดกลายเป็นปัจจัยบวก ทำให้นักลงทุนมองสถานการณ์ตลาดเฟดอาจจะจบรอบการปรับขึ้นดอกเบี้ยปลายปีนี้หรือต้นปีหน้า และหากควบคุมเงินเฟ้อได้ ความจำเป็นที่ใช้นโยบายการเงินตึงตัวก็คงลดลง ตัวเลขเศรษฐกิจที่เกี่ยวข้องกับอัตราเงินเฟ้อก็มีสัญญาณชะลอ จึงมีมุมมองบวกมากขึ้น ทำให้ตลาดกลับมาฟื้นได้
อย่างไรก็ดีคาดว่าในช่วง 2 สัปดาห์ข้างหน้าตลาดหุ้นมีโอกาสเคลื่อนไหวเป็นบวก โดยขณะนี้ยังไม่มีปัจจัยบวกและลบชัดเจน จึงมองเป็นช่วงเวลาที่ดีที่ตลาดมีโอกาสฟื้นตัวได้ โดยเฉพาะตลาดหุ้นไทยมีลุ้นดัชนีที่แนวต้าน 1,635-1,645 จุด ถ้าผ่านไปได้ภาพตลาดเป็นบวก ยกกรอบขึ้นไปเล่นที่กรอบใหม่ 1,660-1,670 จุด
ขณะที่ปัจจัยเศรษฐกิจจีนที่ก่อนหน้านี้กังวลตัวเลขเศรษฐกิจชะลอตัวนั้น จีนก็ได้ลดดอกเบี้ยและมีมาตรการกระตุ้นเศรษฐกิจเพื่อเร่งการฟื้นตัวของเศรษฐกิจเพื่อบรรเทาผลกระทบต่าง ๆ ดังนั้น โอกาสที่ตลาดจีนจะแย่กว่านี้คงไม่มาก
สำหรับแนวโน้มตลาดช่วงบ่ายให้กรอบไว้ 1,628-1,640 จุด โดยภาคเช้ามีการเล่นกลุ่มหุ้นที่อยู่ในโซนราคาต่ำ อาทิ BGRIM, GPSC, MAKRO และกลุ่มสินเชื่อ-เช่าซื้อ
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 1,321.03 ล้านบาท ปิดที่ 159.00 บาท เพิ่มขึ้น 3.50 บาท
JMT มูลค่าการซื้อขาย 1,044.67 ล้านบาท ปิดที่ 78.00 บาท เพิ่มขึ้น 2.50 บาท
BDMS มูลค่าการซื้อขาย 847.37 ล้านบาท ปิดที่ 26.50 บาท ลดลง 0.50 บาท
AOT มูลค่าการซื้อขาย 842.83 ล้านบาท ปิดที่ 69.50 บาท เพิ่มขึ้น 0.25 บาท
CPF มูลค่าการซื้อขาย 795 44 ล้านบาท ปิดที่ 25.75 บาท เพิ่มขึ้น 0.25 บาท